Newsru.com, tuginedes Ukraina ajalehe "Дело" ja NEWSru.ua. materjalidele väidab, et tänapäeva Ukraina ja venemaa on võitluses mõjuvõimu pärast Musta mere basseinis ning Mustamere  laevastiku eest asunud faktiliselt kaks korda olukorras, millest oleks äärepealt lahvatanud sõjatuli kahe maa vahel.    Mõlemal juhul peetakse silmas 13 aasta taguseid sündmusi - aasta oli siis 1994.    Nagu märgib tolleaegne Ukraina merevägede ülemjuhataja: automaatidelt võeti kaitseriivid maha ja õhku tõusid hävitajad SU-15. Mõlemalt poolt.    Tuletagem siis meelde asjaolusid.    1991. a. päris Ukraina NSVL-ilt Mustamere sõja- ja tsiviillaevastiku. Samas ei  olnud noore (taasiseseisvunud) Ukraina piisavalt usin süllekukkunud õnne valdamisel. Koheselt haarati küll enda valdusse ja kasutusse raha tõotav tsiviillaevastik. Amortiseerunud ja raha nõudva sõjalaevastiku ülevõtmisega samas aga eriti ei kiirustatud. Ka venemaa ise sellel hetkel tundus üsna nõrk ja otsustusvõimetu.    See aga paraku tundus vaid nii.  Juba 1992.a . loodi venemaa poolt poliitiline baas selleks, et haarata oma valdusse ja tagasi oma reaalse võimu alla Krimmi poolsaar. Venemaa  tugines lootusele, et kui isegi ei õnnestu kogu Krimmi tagasi saada, siis vahest õnnestub enda kontrolli alla tagasi tuua laevastikubaasid ja Mustamere sõjalaevastik.    Venemaa hakkas hoogsalt arendama ja kasutama oma nn "viiendat kolonni" (Eestiski hästi tuntud taktika) ning nagus seeni ilmus päevavalgele ridamisi erinevaid poliitilisi venemeelseid parteisid ning venelaste aktiivsel toel käivitati võimas kampaania ukraina isesesivuse vastu.    Sõjalaevastik ohvitserkoosseis, nähes  Ukraina ükskõiksust, asus pigem toetama venemeelset liikumist. Kõikjal kajasid loosungid, et Mustamere laevastik ja Krimm peaksid kuuluma venemaale. Venemaa hakkas kindlustama oma kohalolekut sõjaväebaasides. Kõik, mis vähegi väärtuslik, tassiti venemaale. Mitteoluline aga lasti labaselt ära varastada või hävitati vene poliitilise juhtkonna käsul.  Allikate väitel viidi venemaale terveid sõjalaevu ja lennukite skadrille, mis algselt pidid Ukrainale jääma.